tomron87/hebrew-wikipedia-sentences-corpus huggingface dataset:
מרקלה נולדה בשנת 41 לפנה"ס ברומא, אביה הקונסול גאיוס קלאודיוס מרקלוס היה צאצא של המצביא הנודע מרקוס קלאודיוס מרקלוס והשתייך לבית האב של הקלאודיים אמה אוקטביה הייתה אחותו של אוקטביוס שעתיד להיות הקיסר הראשון של רומא.
בשנת 40 לפנה"ס אביה נפטר ואמה אוקטביה נישאה מחדש בנישואים פוליטיים למרקוס אנטוניוס במטרה לבסס את הברית בין אוקטביוס לאנטוניוס.
מרקלה התגוררה עם אמה ואביה החורג באתונה עד שאנטוניוס נטש את משפחתו לטובתה של מלכת מצרים קלאופטרה השביעית ואוקטביה וילדיה חזרו להתגורר ברומא.
מרקלה חותנה עם מרקוס ויפסניוס אגריפס בשנת 28 לפנה"ס על ידי דודה אוקטביוס במטרה להעמיק את בריתו עם אגריפס על ידי הפיכתו לחלק מהמשפחה השולטת.
שמרקוס קלאודיוס מרקלוס שהיה אחיה של מרקלה ובעלה של יוליה בת אוגוסטוס נפטר בשנת 21 לפנה"ס אוגוסטוס הורה לאגריפס להתגרש ממנה כדי שיוכל לשאת את יוליה.
לזוג היה מספר ילדים שעליהם אנו לא יודעים דבר.
מרקלה חזרה להתגורר בבית אמה שהשיאה אותה לאחיה החורג יולוס אנטוניוס, בנו של מרקוס אנטוניוס, ונולד להם בן בשם לוקיוס אנטוניוס.
בשנת 2 לפנה"ס התאבד יולוס אנטוניוס (ויש הטוענים כי אולץ לשים קץ לחייו).
הסיבה הייתה קנוניית רצח טיבריוס, בעלה של יוליה, עימה ניהל יולוס אנטוניוס רומן במשך מספר שנים.
אוגוסטוס ששמע על הקנוניה שלח שליחים אל יולוס אנטוניוס על מנת לאסרו אולם זה התאבד קודם לכן.
לאחר מכן נישאה מרקלה בשלישית לסקסטוס אפוליוס, ולזוג נולדה בת בשם אפוליה ורליה.
קלוד ג'וזפינה רוזה "קלאודיה" קרדינלה (באיטלקית: Claude Joséphine Rose "Claudia" Cardinale; ) הייתה שחקנית איטלקייה.
כמה מהסרטים הידועים ביותר בהם הופיעה הם "שמונה וחצי" (1963) ו"היו זמנים במערב" (1968).
רוב סרטיה היו איטלקיים או צרפתיים.
קרדינלה נולדה בלה גולט שבתוניסיה, לזוג מהגרים איטלקים מטרפאני ומג'לה שבאי האיטלקי סיציליה.
אביה היה פועל מסילת ברזל.
השפה בה דיברה מינקותה הייתה צרפתית וערבית-תוניסאית, כך שהיה עליה ללמוד איטלקית כשהיגרה לאיטליה על מנת לפתח את הקריירה שלה.
היא לא דיברה איטלקית היטב (רק סיציליאנית, אותה למדה מהוריה, כמו איטלקים-תוניסאים אחרים) עד להיותה בת שש עשרה.
ב-1957 זכתה קרדינלה בתחרות "הנערה היפה ביותר בתוניסיה" וכפרס נשלחה לפסטיבל הסרטים של ונציה.
הופעת הבכורה שלה בסרט באורך מלא הייתה בגיל 19, ב"גוהא" (Goha) (1957), הפקה צרפתית-תוניסאית.
לאחר שהשתתפה במשך שנתיים ב-Centro Sperimentale di Cinematografia ברומא, היא חתמה על חוזה לשבע שנים עם אולפני וידס (Vides studios).
היא שיחקה בסרט שזכה להצלחה בין-לאומית I soliti ignoti (1958).
ב-1959 שיחקה בסרט האיטלקי "זה שקר ארור" (Un maledetto imbroglio) (1959).
הקריירה שלה נוהלה בתחילתה במידה רבה בידי פרנקו קריסטלדי (Franco Cristaldi), מפיק אולפן לו הייתה קרדינלה נשואה מ-1966 עד 1975.
במהלך שנות ה-60 היא הופיעה בכמה סרטים שזכו לשבחים רבים, בהם סרטיו של לוקינו ויסקונטי "רוקו ואחיו" (1960), "הברדלס" (1963) ו"סנדרה של אלף התענוגות" (1965).
הופעתה המהפנטת בסרט זה זיכתה אותה בשבחים רבים, היות שגילמה ניצולת השואה שהייתה כרוכה בגילוי עריות עם אחיה.
קרדינלה הופיעה גם בסרטו של פיליפ דה ברוקה (Philippe de Broca) "קרטוש" Cartouche (1962), סרטו של פדריקו פליני "שמונה וחצי" (1963) והאפוס של סרג'ו לאונה "היו זמנים במערב" (1968).
בסרט "שמונה וחצי" התיר לה פליני לדבר בדיאלוגים שחיברה בעצמה.
כיוון שקרדינלה לא הייתה מעוניינת לעזוב את אירופה למשך פרקי זמן ארוכים, היא מעולם לא עשתה ניסיון לפרוץ לשוק האמריקאי.
רשימת סרטיה ההוליוודיים כוללת את "הפנתר הוורוד" (1963); שבו דיבבה את קולה שחקנית אמריקאית; Circus World (1964); Blindfold (1965) ו"המקצוענים"(1966), שבו שיחקה לצידם של לי מרווין וברט לנקסטר.
תצלום של קרדינלה מופיע בעטיפת אלבומו של בוב דילן, Blonde on Blonde, משנת 1966. מאחר שהשימוש בתמונה היה ללא רשותה של קרדינלה, הוסר התצלום מהעטיפה בהדפסות המאוחרות.
ב-1986 השתתפה בסרטו של לואיג'י קומנצ'יני (Luigi Comencini) La Storia (המבוסס על הרומן של אלזה מורנטה) שבו קרדינלה מגלמת את דמותה של אלמנה שמגדלת בן במהלך מלחמת העולם השנייה.
הופעה נוספת בולטת נוספת שלה היא בסרטו של ולריו זורליני (Valerio Zurlini) "הנערה עם המזוודה", ובסרטו של מאורו בולוניני (Mauro Bolognini) Libera.
קרדינלה נותרה פעילה בקולנוע האירופאי.
במהלך שנות ה-80, הופיעה בתפקיד קטן באופרת הסבון של רשת הטלוויזיה CBS "פלקון קרסט".
בינואר 2016 שיחקה בקומדיה הרומנטית "כל הדרכים מובילות לרומא" (All Roads Lead to Rome), לצד שרה ג'סיקה פרקר ופאס וגה.
השתתפה באופן קבוע בטקסי פרס אוסקר.
ב-1993 זכתה בפרס אריה הזהב על מפעל חיים בפסטיבל הסרטים של ונציה.
היא זכתה בפרס "דוב הזהב" בפסטיבל הסרטים הבין-לאומי בברלין בשנת 2002. ב-2013 זכתה בפרס לומייר למפעל חיים.
קרדינלה הייתה ליברלית בהשקפת עולמה וחדורת מודעות פוליטית חזקה.
היא עסקה בפעילויות חברתיות שונות כמו זכויות נשים וזכויות הומוסקסואלים, ואמרה פעמים רבות כי היא גאה בשורשיה התוניסאים והערבים; היא גם הופיעה בתפקיד עצמה כתוניסאית בסרט Un été à La Goulette (קיץ בלה גולט).
קרדינלה כתבה אוטוביוגרפיה Moi Claudia, Toi Claudia.
היא גם פרסמה ספר בשפה הצרפתית בשנת 2005 Mes Etoiles, על מערכות היחסים האישיות והמקצועיות עם רבים מהבמאים והשחקנים ששיחקו לצידה לאורך קריירה של חמישים שנה בתעשיית הבידור.
קלאודיה קרדינלה הייתה נשואה למפיק הסרטים האיטלקי פרנקו קריסטלדי (Franco Cristaldi) משנת 1966 ועד לגירושיהם ב-1975, ומאז התגוררה עם פסקואל סקיוטיירי (Pasquale Squitieri), במאי קולנוע איטלקי שהיה בן זוגה משנת 1975 ועד למותו בפברואר 2017.
קלאודיה מריה פול ארנס היא שחיינית עבר מקוסטה ריקה.
היא אלופה אולימפית (אטלנטה 1996), אלופת עולם (פרת' 1998) ושיאנית עולם במשחים ל-200 ול-400 מטר חופשי.
קלאודיה פול, היא הספורטאית הקוסטה ריקנית הראשונה שזכתה במדליית זהב אולימפית.
אחותה הבכורה, סילביה, היא הספורטאית הקוסטה ריקנית הראשונה שזכתה במדליה אולימפית.
קלאודיה פול נולדה במנגואה, ניקרגואה להורים גרמנים.
לאחר רעידת האדמה בשנת 1972 וכתוצאה מבעיות פוליטיות בארצה, הוריה החליטו להגר לקוסטה ריקה איתה ועם אחותה הבכורה סילביה.
היא החלה להתאמן בגיל 7. היא התאמנה בהדרכתו של המאמן פרנציסקו ריבס.
את אזרחותה היא קיבלה בשנת 1993.
במשחקים הפאן פסיפיים שנערכו בקוב, יפן בשנת 1993 זכתה פול ב-3 מדליות.
באליפות העולם בשחייה (בריכה של 25 מטר) שנערכה בריו דה ז'ניירו, ברזיל בשנת 1995 זכתה פול בשתי מדליות זהב.
באולימפיאדת אטלנטה (1996) זכתה פול להישגה הגדול כשזכתה במדליית זהב במשחה ל-200 מטר חופשי בתוצאה של 1:58.16 דקות, לפני שיאנית העולם ואן אלמסיק (1:58.57 דקות) ודאגמר האסה מגרמניה (1:59.56 דקות).
בנוסף היא סיימה במקום החמישי במשחה ל-400 מטר חופשי בתוצאה של 4:10.00 דקות, ראשונה סיימה מישל סמית' מאירלנד (4:07.25 דקות).
באליפות העולם בשחייה (בריכה של 25 מטר) שנערכה בגטבורג, שוודיה בשנת 1997 זכתה שוב פול בשתי מדליות זהב וקבעה שני שיא עולם חדשים.
אותה שנה זכתה פול במשחקים הפאן פסיפיים שנערכו בפוקואוקה, יפן בשתי מדליות זהב.
בנוסף היא זכתה גם במדליית כסף ב-800 מטר חופשי בתוצאה של 8:29.05 דקות אחרי ברוק בנט מארצות הברית (8:26.36 דקות).
הישג גדול נוסף של פול היה באליפות העולם בשחייה שנערכה בפרת', אוסטרליה בשנת 1998 כשזכתה במדליית זהב במשחה ל-200 מטר חופשי בתוצאה של 1:58.90 דקות לפני מרטינה מורבצ'ובה מסלובקיה (1:59.61 דקות) וג'וליה גרוויל מאוסטרליה (1:59.92 דקות).
בנוסף היא סיימה במקום השמיני במשחה ל-400 מטר חופשי בתוצאה של 4:12.08 דקות.
באליפות העולם בשחייה שנערכה בפוקואוקה בשנת 2001 זכתה פול במדליית כסף ב-400 מטר חופשי בתוצאה של 4:09.15 דקות, אחרי יאנה קלוצ'קובה מאוקראינה (4:07.30 דקות) ולפני אנה סטוקבאואר מגרמניה (4:09.36 דקות).
כמו כן היא סיימה במקום הרביעי ב-200 מטר חופשי בתוצאה של 1:58.92 דקות אחרי המנצחות רוני ג'יהן מאוסטרליה (1:58.57 דקות), יאנג יו מסין (1:58.78 דקות) וקמילה פוטק (1:58.85 דקות).
בשנת 2002 הואשמה פול באימרוץ, אך זוכתה מאוחר יותר באותה שנה.
מאוחר יותר הזיכוי בוטל והיא נאשמה בשימוש בנאנדרולון (19-נורטסטוסטרון) והושעתה ל-4 שנים מפעילות ספורטיבית.
עונשה הופחת לשנתיים והיא שבה להתחרות.
באולימפיאדת אתונה (2004) השתתפה פול ב-200 מטר חופשי וסיימה רק במקום העשירי בתוצאה של 1:59.79 דקות ולא הצליחה להתברג לשלב הגמר.
כך גם ב-400 מטר חופשי, היא פסיפסה את משחה הגמר במעט וסיימה במקום התשיעי בתוצאה של 4:09.75 דקות.
אחותה של קלאודיה פול, סילביה פול גם היא שחיינית לשעבר.
בעלת מדליית כסף מאולימפיאדת סיאול (1988), המדליה האולימפית הראשונה של קוסטה ריקה.
פול זכתה בתואר שחיינית השנה בעולם בשנת 1997.
פול קבעה 3 שיאי עולם במהלך הקריירה שלה, כולם בבריכת 25 מטר.
שני שיאי עולם במשחה ל-200 מטר חופשי ואחד במשחה ל-400 מטר חופשי.
קלאודיה אן קולב היא שחיינית עבר אמריקאית.
אלופה אולימפית (מקסיקו סיטי 1968) ושיאנית עולם שהתמחתה בסגנון מעורב אישי.
קולב נולדה בהייוורד, קליפורניה, ילדה שלישית מתוך עשרה ילדים.
היא התאמנה בהדרכתו של ג'ורג' היינס במועדון השחייה של סנטה קלרה, שבו שחו מספר אלופים אולימפיים כמו דון שולנדר, דונה דה וארונה, דיק רות', מארק ספיץ, דבי מאייר וקארן מו.
בתחרות שנערכה ביולי 1964 קבעה קולב את שיאה העולמי הראשון, במשחה ל-100 מטר חזה בהיותה רק בת 14 וחצי בתוצאה של 1:17.9 דקות.
באולימפיאדת טוקיו (1964) זכתה קולב במדליית כסף במשחה ל-200 מטר חזה.
היא קבעה תוצאה של 2:47.6 דקות, אחרי המנצחת מברית המועצות גלינה פרוזומנשיקובה שקבעה שיא אולימפי חדש בתוצאה של 2:46.4 דקות.
שלישית סיימה שחיינית נוספת מברית המועצות סווטלנה באבאנינה (2:48.6 דקות).
למרות שקולב קבעה שיא עולם ב-100 מטר חזה וזכתה במדליית כסף אולימפית במרחק הכפול, היא בחרה להתרכז בסגנון מעורב אישי.
במשחקים הפאן-אמריקאיים שנערכו בוויניפג, קנדה בשנת 1967 זכתה קולב ב-4 מדליות, 3 זהב ו-1 כסף.
היא זכתה במדליות זהב במשחים ל-200 מטר פרפר, 200 מטר מעורב אישי בשיא עולם של 2:26.1 דקות ו-400 מטר מעורב אישי בשיא עולם נוסף של 5:09.7 דקות.
נוסף לכך, היא זכתה במדליית כסף במשחה ל-200 מטר חזה.
לאולימפיאדת מקסיקו סיטי (1968) הגיעה קולב כשיאנית עולם במשחה ל-200 מטר מעורב אישי בתוצאה של 2:23.5 דקות ובמשחה ל-400 מטר מעורב אישי בתוצאה של 5:04.7 דקות והייתה המועמדת הברורה לזכייה כפולה וכך היה.
לאחר המשחקים האולימפיים פרשה קולב משחייה תחרותית והחלה לאמן במספר מועדונים: סאות' בנד, אינדיאנה, סנטה קלרה, קליפורניה (שבו התאמנה), אוניברסיטת סטנפורד ואוניברסיטת פסיפיק, אורגון.
שחייני קבוצתה מסטנפורד זכו במקום הראשון בשנת 1980 בתחרות הקבוצתית של ה-NCAA.
קולב קבעה 23 שיאי עולם וזכתה ב-25 תוארי אליפות ארצות הברית.
קולב זכתה בתואר שחיינית השנה בעולם ב-1966.
בשנת 1975 זכתה קולב להכלל בהיכל התהילה הבינלאומי של השחייה.
קלאו שחור-מקור (שם מדעי: Penelopides pannini) הוא עוף ממשפחת הקלאוניים, המצוי ביערות הגשם בכמה מאיי ויסאיה שבמרכז הפיליפינים.
בין המבוגרים יש הפרדה מינית.
לזכר יש ראש לבן והצוואר בגוון שמנת.
בנוסף יש לזכר חזה לבן וחום, וזנב לבן-צהוב.
יש להם מעין "קסדה" קטנה וצרה בצבע שחור.
העיניים של הנקבה בצבע כחול.
הקלאו ניזון מאגוזים קשים, פירות וחרקים.
הקלאו ניזון גם מחרקים, חיפושיות, נמלים ושלשולים (לעיתים רחוקות בלבד).
הקלאו הטריקטיקי משמיע קול שנשמע כמו "טה-ריק-טיק" ומכאן שמו של המין באנגלית-קלאו טריקטיקי וייסיאני.
למרות הרעש שהקלאו עושה, קשה למצוא אותו תחת חופת יערות הגשם.
בעת הדגירה, נכלאת נקבת הקלאו בקן שיש רק פתח קטן המיועד להעברת מזון.
הקלאו שחור-המקור נמצא בסכנת הכחדה בשל ציד וכריתת יערות באזורי מחייתו הטבעיים.
אוכלוסייתו מונה כעת בערך 1800 פרטים.
קלאו קרקעי וקָלָאוֹ הַקַּרְקַע (שם מדעי: Bucorvus abyssinicus) הוא מין של קלאו, שמצוי בצפון אפריקה הטרופית.
אחד משני המינים שבסוג קלאו קרקע.
בתי הגידול המועדף עליו הם סוואנות, אזורי צמחייה נמוכה סוב-מדבריים, אזורים סלעיים וככלל מקומות בהם ניתן לחפש בהם מזון בקלות.
הגובה בה הקלאו הקרקעי חי הוא כ-3250 מ' מעל גובה פני הים.
מין זה שוכן במקומות יבשים יותר מאלה שבהם נמצא בדרך כלל הקלאו אדום הפנים.
רגליו של הקלאו הקרקעי מתאימות להליכות ארוכות וריסיו עבים, מה שמסייע לו בחיפוש אחר מזון ומונע מחול ואבק להיכנס לעיניו.
הוא ניזון מבעלי חוליות וחסרי חוליות, בין השאר צבים, לטאות, עכבישים, חיפושיות, זחלים, פגרים, פירות, זרעים ואגוזים.
כל גופו שחור, מלבד כתם ורוד על לסתו התחתונה, נוצות לבנות בכנפיו ועור חשוף מתחת לצוואר, שצבעו כחול אצל הנקבות ואדום אצל הזכרים.
לקלאויים צעירים יש נוצות חומות, וצבע העור החשוף שעל גרונם דהוי יותר מזה של הבוגרים.
הקלאויים הקרקעיים מבלים את רוב זמנם על הקרקע, למרות שהם עשויים לעוף במהלך חיפושיהם אחר מזון או בהגנה על הטריטוריה.
הם ישנים על עצים, כנראה על מנת למנוע סכנת טריפה.
קלאויים צעירים נצפו משחקים ונאבקים בעזרת מקורם, כנראה כהכנה לחייהם כבוגרים.
תצוגות החיזור של הזכר והנקבה כוללות השמעת קולות הרעמה.
הקלאויים הקרקעיים הם מונוגמיים, ומתרבים כל 3 שנים, בין ינואר לנובמבר.
הקן נבנה על עצים, מענפים של עצי באובב ודקלים.
הנקבה מטילה כ-2 ביצים, ודוגרת עליהן במשך 37 עד 41 יום.
הגוזלים פורחים מהקן 85 ימים לאחר הבקיעה, ונהיים עצמאיים בגיל 3.
תוחלת חייו של הקלאו הקרקעי בשבי היא 35-40 שנים.
קלאודיה הייל הייתה ג'ודוקא אוסטרית.
הייל, אשר נחשבה בעבר לאחת מן הג'ודוקות הטובות ביותר באירופה, זכתה במדליית כסף באולימפיאדת אתונה (2004) ובחמש מדליות נוספות באליפויות אירופה במשקל עד 63 ק"ג.
באולימפיאדת בייג'ינג (2008) סיימה הייל במקום החמישי, וכשנה לאחר מכן פרשה מתחרות מקצוענית.
במרץ 2011 התאבדה הייל בעיר וינה.
קלאו שחור (שם מדעי: Anthracoceros malayanus) הוא מין במשפחת הקלאוניים.
הוא נמצא ביערות עד וביערות מחטניים במלזיה, ברוניי, סינגפור, תאילנד וסומטרה.
הם נמצאים לרוב בקבוצות קטנות של 2-5 קלאויים.
כמו בשמו, רוב הקלאו שחור, כולל בטנו, ראשו, עיניו, וצווארו.
הקלאו השחור הוא קלאו קטן יחסית, אורכו רק 75 ס"מ.
אצל הנקבות המקור קטן יותר והקסדה שחורה.
לנקבה יש גם כתם ורדרד בלחי.
המקור והקסדה אצל צעירים קטנים יחסית והם בצבע חום-ירוק.
הקלאו כולא את בת זוגו בקן.
הקן נחסם, ונשאר רק פתח קטן להעברת מזון לנקבה.
הנקבה מגדלת את גוזליה בקינה, וכאשר הגוזלים גדולים, היא יוצאת החוצה.
הזכר מביא לנקבה כ-30 פעמים אוכל ביום.
הקלאו חי בברוניי, תאילנד ואינדונזיה.
הקלאו נדיר במלזיה, ושם אסור לצוד אותו.
קלאודיה רודן היא מחברת ספרי בישול יהודייה-בריטית.
קלאודיה רודן נולדה ב-1936 בקהיר, מצרים למשפחה יהודית.
אחרי שהשלימה את לימודיה בבית הספר בפריז, היא עברה ללונדון ללמוד אמנות.
היא שימשה ככתבת אוכל ומנחת תוכנית בישול ברשת ה-BBC.
רודן כתבה ספרים רבים על המטבח המזרח-תיכוני והמטבח היהודי.
ספריה מתארים את ההיסטוריה של האוכל, כמו כיצד נוצרו מאכלים שונים וגלגוליהם במהלך הדורות ומתכונים להכנתם.
רודן היא אחד התומכים של קרן הצדקה הבריטית The Food Chain לטיפול באיידס.
ספר הבישול היהודי : מזרח ומערב, לעברית: עדי גינצבורג-הירש, מודן הוצאה לאור תל אביב, 1998.
בישול ים תיכוני, לעברית: רות הלל, רמת גן, 1994.
פיקניק: לאכול בחיק הטבע, מתכונים על האש, לצידנית ולמטבח שדה, לעברית: שרה ריפין, תל אביב, 1988.
מטעמי המזרח, לעברית: שרה ריפין, תל אביב, 1980.
קלאו שחור-קרן (שם מדעי: Ceratogymna atrata) הוא מין של עוף טרופי מסדרת הקלאונאים.
הוא חי ביבשת אפריקה במדינות קמרון, אנגולה, מרכז אפריקה, הרפובליקה של קונגו, הרפובליקה הדמוקרטית של קונגו, חוף השנהב, גינאה, גבון, גאנה, ליבריה, סיירה לאון, סודאן ואוגנדה.
אזורי המחיה המועדפים עליו הם יערות עד, לעיתים קרובות ליד עצי פרי שיכולים להיות מקור הזנה.
זהו קלאו גדול, אורכו של זכר בוגר בממוצע הוא כ-81 ס"מ.
הנקבה קטנה יותר מהזכר ואורכה מגיע לכ-76 ס"מ בממוצע.
אצל זכר בוגר הגוף, הזנב והראש שחורים, טבעת העין כחולה, המקור והקסדה צבועים באפרפר-לבן.
הנקבה מאופיינת בראשה הכתום, בכתם האדום שמתחת לטבעת העין ובקסדתה ומקורה הקטנים יותר מאלה של הזכר.
קלאובולוס איש לינדוס היה אחד משבעת חכמי יוון שחי במהלך המאה ה-6 לפנה"ס.
קלאובולוס היה בנו של אבגוראס, ואזרח לינדוס שברודוס, יוון.
קלמנס מאלכסנדריה אמר עליו שהיה מלך הלינדיאנים, ופלוטרכוס תיאר אותו כטיראני.
במכתב שצוטט על ידי דיוגנס לארטיוס נאמר כי קלאובולוס הזמין את סולון ללינדוס כמקום דמוקרטי, על מנת לברוח מפייסיסטראטוס הרודן באתונה, דבר שכנראה לא היה הגיוני.
קלאובולוס טען כי למד פילוסופיה במצרים, מעבר לחכמה שרכש ביוון.
לקלאובולוס איש לינדוס הייתה בת בשם קלאובולינה אשר הייתה נוהגת לכתוב חידות "הקסמטר" (חידות ארוכות), שעליהן נאמר כי היו משמעותיות לא פחות משלו.
נאמר עליו כי חי עד גיל שבעים והיה מכובד ובעל מראה טוב, וכיום יש קבר על שמו בלינדוס.
קלאוד 9 הוא סרט מקורי של ערוץ דיסני שמככבים בו דאב קמרון, לוק בנווארד, קירסי קלמונס ומייק כ.
הסרט שודר לראשונה ב-17 בינואר 2014 בארצות הברית, ובישראל שודר לראשונה ב-20 בפברואר 2014. הסרט עלה בדיסני+ לכבוד השקתה בישראל ב-16 ביוני 2022.
קיילה וניק הם זוג זוהר: הוא גולש סנובורד מצטיין והיא אלופה.
הכול טוב ויפה, עד שמתברר לקיילה שמעמדה ניתן לה רק בזכות עושרו של אביה, ולמעשה היא גולשת בינונית למדי...העלילה מתפתחת, כאשר בעת תאונת מזחלת, ניק נוטש את קיילה - ואילו היא נענשת בעבודה בכלבייה של אמא של ויל קלאוד- גולש מצטיין שנפצע בעבר בתרגיל קשה, ומאז הוא מסרב לחזור לשלג.
קיילה משכנעת את ויל ללמד אותה את התרגיל הידוע - "קלאוד 9", ואף מצליחה להחזיר אותו למעגל התחרויות.
לאחר מכן הם הופכים לזוג.
קיילה מורגן (דאב קמרון) - ספורטאית אופנתית ושאפתנית, קיילה נחושה להוכיח לכולם כמה שהיא טובה בסנובורדינג.
וויל קלאוד (לוק בנווארד) - אלוף לשעבר בסנובורדינג שעובד בספא לכלבים.
וויל הוא נער פשוט ונחמד עם חיוך סופר-חמוד.
סקיי סיילור (קירסי קלמונס) - היריבה הגדולה ביותר של קיילה הן באהבה והן בסנובורדינג.
סקיי היא נערה הבטוחה בעצמה וגולשת סנובורד מחוננת.
ניק סוויפט (מייק מאנינג) - סנובורדיסט, עם לשון חלקה, מוכן לעשות הכל כדי לנצח, לא משנה כמה קשה הוא מתאמן או גולש, הוא לעולם אינו מצליח לרצות את אביו.
דינק (קרלון ג'פרי) - אחד מחבריו הטובים ביותר של וויל.
דינק הוא נער תומך וזורם שתמיד מוכן לעזור לחבריו.
לינדס (טאטום צ'יניקי) - החברה השנייה הכי טובה של קיילה, שתמיד נותנת עצות טובות, אבל מדברת רק דרך שליחת מסרונים, אפילו כשהחברות שלה נמצאות ממש לידה.
סאם (אנדרו קאלדוול) - סאם תמיד מוכן להצחיק כשהוא מבלה עם וויל ודינק.
הוא תמיד הליצן של הקבוצה.
פיה (ויקטוריה מורולס) - אחת מחברותיה הטובות ביותר של קיילה.
פיה תומכת, נאמנה וקניינית נלהבת שתמיד מוכנה להקשיב לחבריה.
דאב קמרון ולוק בנווארד - Cloud 9
ניקי פלורס ודון בנג'מין - Across the Sky
הבהרה: רק דאב קמרון ולוק בנוורד מופיעים בסרט.
קלאודיה "קלאודי" בלקלי היא שחקנית אנגלייה.
אביה אלן בלקלי היה חבר בלהקת הטרמלוס, שהייתה פופולרית בשנות ה-60 של המאה ה-20. אחותה קריסטן בלקלי היא זמרת וחברה בלהקת האינדי "Little Spitfire".
ב-1998 זכתה בפרס איאן צ'ארלסון על הופעתה במחזה "השחף" בתיאטרון וסט יורקשייר פלייהאוס שבלידס.
תפקידה הידוע ביותר הוא כאמה טימינס בסדרת הדרמה של ה-BBC "הדרך לקנדלפורד".
תפקידים בולטים נוספים של בלקלי היו בסרטו זוכה האוסקר של רוברט אלטמן "פארק גוספורד" בתפקיד מייבל נסביט, וב-2005 בסרט "גאווה ודעה קדומה" בבימויו של ג'ו רייט בתפקיד שרלוט לוקאס.
ב-2007 שיחקה בתפקיד מרתה בסדרת הטלוויזיה "קרנפורד", עיבוד לספריה של אליזבת גסקל.
ב-2010 גילמה בלקלי את דמותה של סינתיה לנון בהפקה של ה-BBC "לנון העירום", דרמה המבוססת על חיי ג'ון לנון בשנים 1964–1971.
ב-2013 הופיעה בלקלי בהצגת הבכורה של המחזה "Chimerica".
Bee ג'ססדרת טלוויזיה; 5 פרקים2023–הווהFather Brownאיזבל דוויןתפקיד ראשי (עונות 12-10); 30 פרקים
קלאודיה הירטגן היא נהגת מרוצים גרמניה המתחרה במרוצי סיבלות.
זכתה פעמיים באליפות גרמניה למכוניות תיור (DTC).
הירטגן, ילידת אאכן, החלה את קריירת המרוצים בקארטינג ולאחר מכן עברה להתחרות בפורמולה 3. בשנת 1993, במהלך הגרנד פרי במונקו, התהפכה עם רכבה.
בעקבות ההתהפכות נפגעה בידה, פגיעה שהובילה לסיום דרכה במרוצי מכוניות חד-מושביות.
בשנת 1995, לאחר ששבה מהפציעה, עברה להתחרות באליפות אוסטריה למכוניות תיור וזכתה באליפות.
במקביל החלה להתחרות גם בקטגוריית מכוניות הספורט והשתתפה במספר תחרויות.
בשנת 1997 השתתפה לראשונה בעונה מלאה של סבב אליפות ה-GT.
היא השיגה 3 ניצחונות וחמש פעמים נוספות הגיעה לפודיום.
באותה שנה השתתפה לראשונה במרוץ 24 השעות של לה מאן אותו סיימה במקום ה-13. בעונתה השנייה באליפות הרחיבה הקבוצה את הפעילות גם לארצות הברית והירטגן לקחה חלק גם בסבב הלה מאן האמריקאי.
בשנת 2000 התמקדה פעילותה בתחרויות בארצות הברית.
ההישג הבולט באותה עונה היה ניצחון בקטגוריית ה-GT2 במרוץ 12 השעות של סברינג.
בסיום השנה חזרה לגרמניה והתחרתה עבור ב.מ.וו בקטגוריית הסופרטיורינג.
במהלך שנת 2001 השתתפה בחמישה מרוצים בסבב הלה מאן האמריקאי.
יחד עם כריס גליסון וריק פיירבנקס הייתה חלק מהצוות שהשתתף במרוץ 24 השעות של לה מאן, אך בהקפה ה-93 התחמם רכבם והם נאלצו לפרוש.
בשנת 2002 חזרה להתמקד בקטגוריית הטורינג.
היא נהגה עבור קבוצת KnightHawk במספר מרוצים בסבב הלה מאן האמריקאי והייתה שותפה לזכייה של הקבוצה בקטגוריית ה-LMP675. במקביל שבה להתחרות באליפות גרמניה למכוניות תיור (Deutsche Tourenwagen Challenge) והשיגה שלושה ניצחונות.
שנה לאחר מכן זכתה באליפות, הישג עליו חזרה שוב בשנת 2004. בשנת 2005 עברה להתחרות בסבב ה-VLN שנערך במסלול הנורבורגרינג, באותה השנה זכתה באליפות.
האישה השנייה שזוכה באליפות אחרי סבינה שמיץ.
הירטגן המשיכה להשתתף באליפות עד לשנת 2008.
בשנת 2009 הוחתמה בקבוצת אלפינה והתחרתה עם דגם ה-ב.מ.וו-אלפינה B6 החדש באליפות אירופה בקטגוריית GT3. באותה שנה השתתפה כאורחת בשני מרוצים בסבב ה-ACAD GT Masters וניצחה בשניהם.
אלפינה פרשה מהתחרות בסוף העונה, אך מכרה את המכוניות לקבוצת S-Berg.
הירטגן עברה להתחרות עבור הקבוצה והשתתפה כמתחרה מן המניין בעונות הבאות של האליפות.
בנוסף, בשנת 2009 השתתפה במרוץ 24 השעות של דובאי, כשהיא נוהגת בב.מ.וו Z4 עבור קבוצת אל פייסל.
היא סיימה את המרוץ במקום השני בדירוג הכולל ובמקום הראשון בקטגוריית A5. שנה לאחר מכן הגיעה למקום השלישי ובשנת 2011 סיימה כמנצחת, הפעם כחלק מקבוצת שוברט הגרמנית.
היא המשיכה להתחרות בדובאי עבור ב.מ.וו עד שנת 2014. בשנת 2016 השתתפה בתחרות, הפעם כנהגת באאודי R8.
קלאודיה רפאלה טיישיירה פסקואל (בפורטוגזית: Cláudia Rafaela Teixeira Pascoal; נולדה ב-12 באוקטובר 1994) היא זמרת פורטוגלית שייצגה את פורטוגל בתחרות האירוויזיון 2018 אשר התקיימה בליסבון שבמדינת ביתה.
בשנת 2010 השתתפה בתוכנית השירה Ídolos (המקבילה הפורטוגלית ל"Pop Idol" הבריטית) ובשנת 2013 השתתפה בעונתה הראשונה של הגרסה הפורטוגלית של "אקס פקטור".
היא נבחנה להנחות תוכנית אירוח מקומית בשם "Curto Circuito" המשודרת בערוץ SIC Radical בשנת 2014 וסיימה במקום השלישי.
השתתפה ב-2017 בעונה החמישית בגרסה הפורטוגלית ל-"The Voice" והגיעה לשלב חצאי הגמר בו סיימה במקום השישי.
פסקואל נבחרה להשתתף על ידי תאגיד השידור הפורטוגלי (RTP) בתחרות הלאומית Festival da Canção הנערכת מדי שנה (החל מהשתתפותה הראשונה באירוויזיון 1964) לבחירת הנציג שייצג את פורטוגל בתחרות האירוויזיון בשנת 2018. פסקואל התמודדה עם השיר "O jardim" (הגינה) אשר נכתב על ידי איסאורה סנטוס הלוקחת חלק בביצוע השיר.
שירה שובץ בחצי הגמר השני והיא העפילה לגמר הלאומי, בו ניצחה וזכתה לייצג את מדינתה באירוויזיון.
מאחר שפורטוגל הייתה המדינה המארחת את התחרות שירה שובץ אוטומטית בגמר.
ב-12 במאי 2018 הופיעה פסקואל בשלב הגמר של האירוויזיון, שבו דורגה במקום ה-26 והאחרון.
קלאודיה שיינבאום פרדו (בספרדית: Claudia Sheinbaum Pardo; נולדה ב-24 ביוני 1962) היא מדענית חוקרת, ופוליטיקאית מקסיקנית-יהודייה, המכהנת כנשיאת מקסיקו מאז 1 באוקטובר 2024. לפני כן כיהנה מאוגוסט 2018 עד יוני 2023 כראש עיריית מקסיקו סיטי מטעם סיעת הקואליציה "Juntos Haremos Historia".
בשנת 2007 זכתה, ביחד עם שאר חברי הפאנל הבין-ממשלתי לשינוי האקלים של האו"ם, בפרס נובל לשלום.
מועמדת של מפלגת השלטון "מורנה" (MORENA) לנשיאות בבחירות שהתקיימו ביוני 2024. הביעה תמיכה בביטול האיסור הפלילי על הפלות של מקסיקניות, דוגלת בהשקפת עולם פרוגרסיבית ומתמקדת בסיוע לעניים ולקהילות הילידים של מקסיקו.
ב-2 ביוני 2024 נבחרה לנשיאות מקסיקו.
היא האישה הראשונה וכן היהודייה הראשונה בתפקיד נשיאת מקסיקו.
בהכשרתה היא דוקטור להנדסה סביבתית.
קלאודיה שיינבאום נולדה במקסיקו סיטי, עיר הבירה של מקסיקו.
היא בתם השנייה של המהנדס הכימי קרלוס שיינבאום-יוסלביץ (1933–2013), ושל הביולוגית אנני פרדו-סמו (לבית בנימינוב) ילידת 1941. שיינבאום היא נכדתם של מהגרים יהודים-אשכנזים מליטא מצד אביה, ושל יהודים-ספרדים מצד אמה מסופיה, בולגריה; שנמלטו בשואה.
שיינבאום סיפרה שהיא חגגה את החגים היהודיים בביתם של סביה וסבתותיה.
הוריה היו פעילי שמאל, ולפיכך לא נטלו חלק פעיל בחיי הקהילה היהודית במקסיקו.
לאחר שנשיא מקסיקו לשעבר ויסנטה פוקס התבטא בצורה מסיתה ואנטישמית-גבולית, כשניסה להציגה כ"יהודייה בולגרייה" בלבד, שיינבאום הציגה את תעודת הלידה שלה בתגובה, על-מנת להבהיר לציבור שהיא "100% מקסיקנית".
השכלה גבוהה, אקדמיה ופרס נובל קבוצתי
לשיינבאום תואר ראשון בפיזיקה עם התמחות בתרמודינמיקה, וכן תואר שני בהנדסת אנרגיה.
את הדוקטורט בהנדסה סביבתית עשתה במעבדה הלאומית לורנס ברקלי האמריקנית (LBNL), מטעם האוניברסיטה האוטונומית הבינלאומית של מקסיקו (UNAM).
היא חיברה למעלה מ-100 מאמרים אקדמיים ושני ספרים מדעיים על אנרגיה, סביבה ופיתוח בר-קיימא.
בשנת 2007 הצטרפה כפאנליסטית לדיון הבין-ממשלתי לשינוי אקלים וסביבה של האו"ם כמומחית בתחום הסביבה והתעשייה, ובמסגרת פעילות זו כתבה, ביחד עם שאר חברי פאנל המומחים, ביניהם סגן-נשיא ארצות הברית לשעבר אל גור, את דו"ח AR4 , שעליו זכתה הקבוצה בפרס נובל לשלום בשלהי אותה שנה.
מסע הבחירות לנשיאות של 2024 התנהל בצל אלימות קשה של קרטלי הסמים המקסיקניים, הנחשבים שנים רבות למקורבים למפלגת מורנה (MORENA) שאותה ייצגה.
במסגרת מערכת בחירות זו, נרצחו 37 מתמודדים לתפקידים שונים במערכת הממשל המקסיקנית.
כנשיאת מקסיקו, החלה שיינבאום לפעול לקידום רפורמה משפטית שבמסגרתה הציבור המקסיקני יבחר את השופטים, בצורה ישירה.
באפריל 2025 נכללה ברשימת "טיים 100" לשנת 2025 לאחר שהפכה לאישה הראשונה שנבחרה לנשיאות מקסיקו, בזכות מנהיגותה השקולה נוכח אתגרים ביטחוניים ופוליטיים, ורקע ייחודי כמדענית אקלים שפועלת לקידום שינוי מדיניותי רחב היקף.
שיינבאום מפעילה ערוץ יוטיוב פופולרי ובשנת 2025 הייתה היוטיוברית המובילה במקסיקו עם ממוצע של עשרות אלפי צפיות ביום.
בתחילת 1987 נישאה לראשונה לקרלוס אימאס חיספרט, שאותו פגשה באוניברסיטת סטנפורד שבארצות הברית.
בשלהי שנת 1987 נולדה להם בת משותפת.
שיינבאום ואימאס התגרשו ב-2016. בנובמבר 2023 נישאה בשנית לחסוס מאריה טאריבה, בנקאי בכיר מהבנק המרכזי של מקסיקו.
קלאודיה בני (בקרואטית: Claudia Beni; נולדה ב-30 במאי 1986) היא זמרת קרואטית.
מ-1996 הייתה חברה בלהקת "Teens".
הלהקה הופיעה ברחבי מדינות יוגוסלביה לשעבר ואלבומיה מכרו עותקים רבים.
ב-2002 עזבה את הלהקה ובאותה שנה הוציאה את אלבום הסולו הראשון שלה "קלאודיה".
אלבומה כלל מספר סינגלים שזכו להצלחה בקרואטיה.
באירוויזיון 2003 שנערך בריגה ייצגה את קרואטיה עם השיר "Više nisam tvoja" ודורגה במקום ה-15 עם 29 נקודות.
ב-2004 יצא אלבומה השני "Čista kao Suza".
היא שיתפה פעולה ביחד עם הזמרת איוואנה בנפיץ' (Ivana Banfić) ביחד עמה הקליטה את השיר "Hrvatice vas vole" (הנשים הקרואטיות אוהבות אותכם) המוקדש לנבחרת הכדורגל של קרואטיה.
ב-2006 הגישה שיר ל-Dora, התחרות הקרואטית הבוחרת את נציג קרואטיה לאירוויזיון אך שירה לא התקבל לתחרות.
קלאודיה לוש היא אתלטית מערב גרמניה בעבר, אלופה אולימפית (לוס אנג'לס 1984), אלופת עולם באולם (בודפשט 1989), 3 פעמים אלופת אירופה באולם (1986, 1988 ו-1990) ו-9 שנים ברציפות אלופת גרמניה המערבית (1982–1990) בהדיפת כדור ברזל.
באליפות העולם שנערכה בהלסינקי, פינלנד בשנת 1983 היא סיימה במקום שביעי בהדיפת כדור ברזל בתוצאה של 19.72 מטר.
באליפות אירופה באתלטיקה באולם שנערכה בגטבורג, שוודיה בתחילת מרץ 1984 היא זכתה במדליית כסף בתוצאה של 20.23 מטר, אחרי הלנה פיבינגרובה מצ'כוסלובקיה (20.34 מטר) ולפני היידי קריגר ממזרח גרמניה (20.18 מטר).
באולימפיאדת לוס אנג'לס היא זכתה במדליית זהב בתוצאה 20.48 מטר, לפני מיכאלה לוגין מרומניה (20.47 מטר) וגייל מרטין מאוסטרליה (19.19 מטר).
באליפות אירופה באתלטיקה באולם שנערכה בפיראוס, יוון 1985 היא זכתה במדליית כסף בתוצאה של 20.59 מטר, אחרי הלנה פיבינגרובה (20.84 מטר) ולפני הייקה הרטווויג ממזרח גרמניה (19.93 מטר).
באליפות אירופה באולם שנערכה במדריד, ספרד במרץ 1986 היא זכתה במדליית זהב בתוצאה של 20.48 מטר, לפני היידי קריגר (20.21 מטר) ומיכאלה לוגין (19.07 מטר)
באליפות אירופה שנערכה בשטוטגרט, מערב גרמניה באותה שנה היא סיימה במקום רביעי בתוצאה של 20.54 מטר.
באליפות העולם שנערכה ברומא, איטליה בשנת 1987 סיימה במקום רביעי בתוצאה של 20.73 מטר, 3 ס"מ ממדליית ארד.
באליפות אירופה באולם שנערכה בבודפשט, הונגריה במרת 1988 זכתה בפעם השנייה בקריירה שלה במדליית זהב בתוצאה של 20.39 מטר, לפני לריסה פלשנקו מברית המועצות (20.23 מטר), וקתרין ניימקה מגרמניה המזרחית (20.23 מטר).
באולימפיאדת סיאול סיימה במקום חמישי בתוצאה של 20.27 מטר ולא הצליחה להגן על תוארה.
באליפות העולם באולם שנערכה בבודפשט בשנת 1989 היא זכתה במדליית זהב בתוצאה של 20.45 מטר, לפני הונג ז'יאונג מהרפובליקה העממית של סין (20.25 מטר) וכריסטה וייס מגרמניה המזרחית (19.75 מטר).
באליפות אירופה באולם שנערכה בגלאזגו, סקוטלנד 1990 היא זכתה בפעם השלישית בקריירה במדליית זהב בתוצאה של 20.64 מטר, לפני נטליה ליסובסקאיה מברית המועצות (20.35 מטר) וגריט האמר מגרמניה המזרחית (19.34 מטר).
באליפות אירופה שנערכה בספליט, יוגוסלביה באותה שנה היא סיימה במקום רביעי בתוצאה של 19.92 מטר.
באליפות העולם שנערכה בטוקיו, יפן בשנת 1991 היא סיימה במקום רביעי בתוצאה 19.74 מטר.
לאחר סיום הקריירה הספורטיבית לוש החלה לעבוד כרופאת עיניים.
קלאודיה קאלבו סאלאס היא שחקנית ספרדייה, אשר זכתה להצלחה עולמית בזכות השתתפותה בסדרה "אליטה".
קלאודיה סאלאס נולדה במדריד, ספרד ב -23 ביולי 1994, ולמדה אמנות דרמטית בבית הספר ארטה 4 במדריד.
היא השתתפה בחידושים למחזות כדוגמת "חלום ליל קיץ" ו"חשיבותה של רצינות".
בינואר 2019 חתמה על חוזה עם נטפליקס כחלק מהשחקנים הראשיים בסדרה הפופולרית "אליטה".
היא מגלמת את רבקה פארילה לופז, תלמידה שלומדת בתיכון, עשירה בזכות עסקים לא חוקיים של אמה.
באותה השנה היא הצטרפה לצוות השחקנית של סדרת הטלוויזיה "המגפה".
על תפקידה בסדרה היא קיבלה מועמדות בפרסי איחוד השחקנים והשחקניות .
שנהסדרהתפקידהערות2019La peste אסקלנטה6 פרקים2019–2022אליטהרבקה "רבה" פארילה לופזתפקיד ראשי (עונות 2–5); 32 פרקים2022La rutaאנטוניה "טוני" מוצ'אלס8 פרקים2023Las pelotaris 1926אידויה רקלדהתפקיד ראשי; 8 פרקים2025Furiaטינהתפקיד ראשי; 8 פרקיםבלילה ההואפאולהסדרה עתידית של נטפליקס2026Salvadorסדרה עתידית של נטפליקס
שנהפרסקטגוריהמועמדותתוצאהמקור2020איחוד השחקנים והשחקניותהשחקנית החדשה הטובה ביותר בטלוויזיה"המגפה" (בתפקיד אסקלנטה)
קלאודיה פינה מדינה (בקטלאנית: Clàudia Pina Medina; נולדה ב-12 באוגוסט 2001) היא שחקנית כדורגל ספרדייה (קטלונית) המשחקת בעמדת החלוץ בקבוצת ברצלונה.
פינה נולדה במונטקדה, בספרד, והחלה לשחק קטרגל.
בגיל 11 גילו אותה סקאוטים של קבוצת אספניול והיא החלה לשחק בקבוצת הילדים שלה.
ב-2013 עברה לקבוצת הילדים של ברצלונה ובעונתה השנייה במועדון שחקה ב-20 משחקים ולקחה חלק בעונה בה הובקעו 100 שערים.
שער שלה זכה לפרסום רב באינטרנט לאחר שעברה 4 שחקניות בדרבי מול קבוצתה לשעבר אספניול.
פינה ערכה את הופעת הבכורה בקבוצה הבוגרת בינואר 2018 בגיל 16 ו-5 חודשים וקבעה שיא חדש לשחקנית הצעירה ביותר במשחק רשמי.
בינואר 2020 חתמה על חוזה חדש בברצלונה עד 2023. ביולי 2020 עברה בהשאלה לקבוצת סביליה על מנת לצבור דקות משחק.
בעונת 2022-23 זכתה עם קבוצתה בליגת האלופות ואף נכנסה כמחליפה במהלך משחק הגמר.
בעונת 2023-24 זכתה פעם נוספת עם קבוצתה בליגת האלופות ואף נכנסה כמחליפה במהלך משחק הגמר ובשלה את השער השני של אלכסיה פוטיאס.
בעונת 2024-25 הייתה מלכת השערים של ליגת האלופות עם 10 שערים, כמו כן כבשה בליגה 10 שערים ובשלה 9 נוספים בדרך לדאבל.
במשחק הראשון של חצי גמר ליגת האלופות באותה עונה מול צ'לסי, נכנסה כמחליפה בדקה ה-66, כבשה שני שערים ובשלה שער נוסף בניצחון 4-1 של קבוצתה.
ב- 15 לדצמבר 2025, האריכה פינה את החוזה בברצלונה עד שנת 2029.
פינה זומנה לסגל נבחרת ספרד בכדורגל נשים עד גיל 16 כשהייתה בת 14. ב-2016 זומנה לנבחרת הנשים עד גיל 17 וכבשה שלושער במשחק הבכורה שלה .
בסוף שנת 2017 הוכרזה ככובשת המצטיינת של אופא לגברים ונשים לאחר שכבשה 16 שערים באותה שנה.
ב-2021 ערכה את הופעת הבכורה שלה בנבחרת הבוגרת במשחק ידידות מול דנמרק.
פינה זומנה לסגל נבחרת ספרד באליפות אירופה בכדורגל נשים 2025 ושחקה בכל המשחקים ,כבשה שני שערים במהלך הטורניר בו הגיעה נבחרתה לגמר בו הפסידה לנבחרת אנגליה.
קלאודיה טאנר ואלנר היא פוליטיקאית אוסטרית ממפלגת העם אשר משמשת כשרת ההגנה של אוסטריה מאז 7 בינואר 2020.
טאנר נולדה ב-2 במאי 1970 בעיירה שייבס שבאוסטריה תחתית.
היא למדה משפטים באוניברסיטת וינה ועבדה כעורכת דין.
ב-2001 החלה לעבוד בצוותו של שר הפנים ארנסט שטראסר ממפלגת העם האוסטרית.
בנובמבר 2010 היא החלה לעבוד כמנהלת התאגדות החקלאים של אוסטריה תחתית.
במקביל היא נבחרה כחברת מועצה בעירייה גרסטן.
במרץ 2017 היא נבחרה כסגניתה של מושלת אוסטריה תחתית יוהנה מיקל -לייטנר.
שמה הוזכר שוב ושוב בתקשורת האוסטרית כמועמדת אפשרית לתפקידים רמי דרג מטעם מפלגת העם האוסטרית שהפכה למפלגת השלטון.
בנובמבר 2017 נטען בעיתון Die Presse כי היא המועמדת המועדפת על סבסטיאן קורץ לתפקיד שרת ההגנה.
עם זאת, היא לא צורפה לממשלת קורץ הראשונה.
ב-22 במרץ 2018 הפכה טאנר לחברה בפרלמנט של אוסטריה תחתית.
ב-7 בינואר 2020 פרש מתפקידו שר ההגנה תומאס שטארלינגר, וטנאר מונתה לתפקיד במקומו.
במהלך התפרצות מגפת הקורונה באוסטריה יזמה טאנר גיוס חלקי של הצבא (לראשונה בתולדות אוסטריה) לצורך אכיפת ההנחיות.
בספטמבר 2020 יזמה טאנר רכישה של 18 מסוקים עבור חיל האוויר האוסטרי מחברת לאונרדו האיטלקית.
טאנר ידועה באוסטריה בנוקשותה הבלתי מתפשרת, ובדעותיה הפוליטיות, המזוהות עם הימין הקיצוני.
בתקשורת האוסטרית היא מכונה לעיתים "אשת הברזל האוסטרית".
טאנר נשואה למהנדס מרטין טאנר, אשר משמש כחבר מועצה בעיריית גרסטן מטעם מפלגת העם האוסטרית.
יש להם בת בשם קלאודיה יוספה.
היא גיסתו של הפוליטיקאי סטפן שטיינר.
קלאודיה ג'ריני (באיטלקית: Claudia Gerini; נולדה ב-18 בדצמבר 1971) היא שחקנית איטלקייה.
ג'ריני נולדה ברומא, ב-1985 זכתה בתחרות היופי לנערות "Miss Teenager", לאחר מכן הופיעה בכמה פרסומות בטלוויזיה.
בשנות ה-80 היא גם החלה להופיע בקולנוע, ב-1991 שיחקה בסרט המתח "Favola Crudele" עם ג'ון סאבאג', ב-2003 הופיע בסרט האמריקאי "תחת שמש טוסקנה", ב-2004 גילמה את אשתו של פונטיוס פילאטוס בסרט "הפסיון של ישו", בשנה זו גם שיחקה בסרט "Non ti muovere" לצד פנלופה קרוז שהוצג בפסטיבל קאן.
בשנת 2006 שיחקה בסרטו של ג'וזפה טורנאטורה "אישה אלמונית".
ב-2012 שיחקה בסדרת הטלוויזיה ההיסטורית "Labyrinth" העוסקת בצרפת של ימי הביניים.
היא דיבבה את מרינה בדיבוב לאיטלקית של הסרט "סינבד: אגדת שבעת הימים" ואת ברבי ב"צעצוע של סיפור 3".
היא הייתה בין המנחים של פסטיבל סן רמו 2003.
בשנת 2017 שיחקה בסרט האמריקאי "ג'ון וויק 2" בכיכובו של קיאנו ריבס, ובשנת 2019 שיחקה בסרט אמריקאי נוסף "הורד המורעל" לצד ג'ון טרבולטה.
בשנת 2020 היא שיחקה בסרט "חמאמט".
בשנת 2021 שיחקה בסרט "אהבה איטלקית" לצד פאביו וולו.
בשנת 2022 שיחקה בפרק של סדרת הטלוויזיה האמריקאית "מאפס" של שירות הסטרימינג "נטפליקס".
קלאודיה רוזנצווייג-קופפר משמשת פרופסור לספרות יידיש ו'אלט יידיש' (יידיש עתיקה) במחלקה לספרות עם ישראל באוניברסיטת בר-אילן.
למדה בגימנסיה על שם אלסנדרו מאנצוני במילאנו ואת לימודיה האקדמיים עשתה בחוג ללימודים קלאסיים באוניברסיטת מילאנו.
עלתה לישראל בשנות השלושים לחייה וכתבה את עבודת הדוקטור שלה באוניברסיטה העברית בהדרכת חוה טורניאנסקי ואריקה טים מאוניברסיטת טריר, גרמניה.
עבודת הדוקטור שלה עוסקת בחיבור בבא בוך, כינוי המקובל כיום לרומן אבירים שנכתב בידי אליהו בחור בין השנים 1507–1508, והיה לרומן האבירים הפופולרי ביותר בשפת היידיש.
עיבוד של העבודה, בשם Bovo d'Antona by Elye Bokher - A Yiddish Romance, יצא לאור בשנת 2016 בהוצאת בריל בליידן.
לימדה שנים אחדות באוניברסיטת תל אביב.
ארגנה כנסים מדעיים בישראל ובחו"ל בתחומי התמחותה.
פרסומיה בעברית, באנגלית ובאיטלקית עוסקים בעיקר ביידיש עתיקה, בספרות יידיש, בלשונות היהודים ובפילולוגיה של היידיש.
תרגמה לאיטלקית אחדים מסיפורי שלום עליכם וש"י עגנון.
קלאודיוס סטפנוביץ' דוז'-דושבסקי (בבלרוסית: Kłaŭdzi Ściapanavič Duž-Dušeŭski / Клаўдзі Сьцяпанавіч Дуж-Душэўскі; 27 במרץ 1891 – 25 בפברואר 1959) היה פעיל פוליטי ותרבותי בלארוס ופולני, אדריכל ועיתונאי.
מעצב דגל הלבן-אדום-לבן ששימש כדגל הרפובליקה העממית הבלארוסית (1918–1919) ובלארוס (1991–1995).
נולד ב-27 במרץ 1891 בעיר גלובוקי, פלך וילנה של האימפריה הרוסית (כיום מחוז ויטבסק שבבלארוס).
לאחר שקיבל את השכלתו הראשונית בבית, המשיך את לימודיו בוילנה, נכנס לבית ספר אמיתי, שם למד היסטוריה של הטבע ומקצועות פיזיים ומתמטיים.
בשנת 1912 הוא נכנס למכון הכרייה בסנט פטרבורג.
כאן החל דוז'-דושבסקי את פעילותו החברתית והתרבותית - הוא היה חבר בחוג המדעי והספרותי הבלארוסי, שם למד והגן על מונומנטים היסטוריים, ויחד עם חברי החוג פרסם כתב העת "בוקר" Раніца.
לאחר מהפכת פברואר ב-1917, הוא החל להתערב בפוליטיקה - הוא הצטרף לקהילה הסוציאליסטית הבלארוסית, וביוני 1917 הפך לחבר בוועד המרכזי של הקהילה ובנשיאתה.
לאחר מהפכת אוקטובר הוא עבד כראש מחלקת הפליטים של הקומיסריון הלאומי הבלארוסי.
ב-1918 עבד במחלקת סיוע לפליטים של הוועד הלאומי הבלארוסי בסנט פטרבורג.
באותה תקופה, על פי זיכרונותיו, יצר את הסקיצה לדגל הלבן-אדום-לבן שאומצה בידי התנועה הלאומית הבלארוסית ברחבי החלק האירופי של האימפריה הרוסית לשעבר ומאוחר יותר אומצה כדגלה הרשמי של הרפובליקה העממית הבלארוסית.
באפריל 1919 עבר לווילנה והיה חבר בוועד הלאומי הבלארוסי.
במאי אותה שנה נבחר ליושב ראש המועצה המרכזית בלארוסית של אזורי וילנה וגרודנו.
בסתיו 1919 הפך קלאודיוס סטפנוביץ' לנציג הדיפלומטי של הרפובליקה העממית הבלארוסית במדינות הבלטיות.
בדצמבר 1919 הוא מונה למזכיר המדינה שלה בממשלת ואצלב לסטובסקי.
בראשית 1921 נעצר על ידי השלטונות הרפובליקה הפולנית השנייה ולאחר מספר חודשי מאסר שוחרר; באותה שנה הוא ומשפחתו עברו לקובנה.
כאן המשיך בפעילותו הספרותית ובשנת 1923 החל, יחד עם ואצלב לסטובסקי, להוציא לאור את כתב עת "קריביץ'", שבעמודיו הופיעו מאמריו.
אבל המגזין לא החזיק מעמד זמן רב, והוציא שנים עשר גיליונות.
אחר כך נכנס דוז'-דושבסקי לפקולטה לטכנולוגיה של אוניברסיטת ליטא, ממנה סיים את לימודיו בשנת 1927, וקיבל את המומחיות של מהנדס אזרחי.
הוא עבד כאדריכל בליטא בשנות ה-30 והוכשר בלשכת האדריכלות של ולדימיר דובנצקי.
מעניין שבזמן לימודיו בלשכת האדריכלות של דובינצקי, דוז'-דושבסקי עיצב את בניין קולנוע מטרופוליטן, אבל הפרויקט נשא את חתימתו של דובנצקי.
ורק כעת מוכרים כי המבנה שבו שוכן היום תיאטרון הדרמה של קובנה נוצר על ידי דוז'-דושבסקי.
לאחר מכן עבד קלאודיוס סטפנוביץ' במשרד התקשורת של ליטא, שם פיתח עיצובים עבור מבנים רבים הקשורים לפעילותו של משרד זה.
במקביל תכנן חפצים נוספים, בהם מבני מגורים.
ביוני 1940 הוא נעצר על ידי השלטונות הסובייטיים וישב שנה בכלא.
לאחר כיבוש הרפובליקה הסובייטית הסוציאליסטית הליטאית על ידי הצבא הגרמני, הוא סירב לשתף פעולה עם הגרמנים, ובעקבות כך נכלא במחנה הריכוז ב-Praveniškės בשנת 1943.
לאחר שחרור ליטא עבד תקופה קצרה כעוזר פרופסור באוניברסיטת ויטאוטאס הגדול בקובנה, אך ב-1946 נעצר שוב על ידי השלטונות הסובייטיים.
הוא נידון ל-25 שנות מאסר עם החרמת רכוש בשל היותו "לאומן בלארוסי פעיל".
תקופת השהייה צומצמה ל-10 שנים בשל סיבות בריאותיות.
דוז'-דושבסקי שוחרר מהכלא בתחילת 1955. עבד במכון ליטסטרויפרוקט.
נפטר ב-25 בפברואר 1959 בווילנה, ועל פי מקורות אחרים - בקובנה, שם נקבר בבית הקברות פיאטרסיונסקי.
ב-13 באפריל 2004 הוענק לדוז'-דושסקי צלב בגין הצלת הנספים בידי נשיא ליטא.
זה קרה לבקשת הקהילה היהודית בליטא עקב סיועו לאוכלוסייה היהודית בליטא בזמן השואה.
משנת 2021 מתנהלת חקירה במכון הבין-לאומי לחקר השואה "יד ושם" על הכרתו כחסיד אומות העולם.
תושבי קובנה ממוצא בלארוסי החליטו לחדש את מצבת הקבר בנובמבר 2022. ב-25 במרץ 2023 התקיים טקס גילוי מצבת הקבר המחודשת אשר הוקדש ליום השנה ה-105 לרפובליקה העממית הבלארוסית Belarusian Democratic Republic.
הטקס נערך בהשתתפות הקהילה היהודית בקובנה, צאצאים של אלו שחולצו על ידי משפחת דוז'-דושבסקי, נציגים הדיפלומטיים, נציגי הגוף המושל הבלארוסי (BPR Rada) ומספר ארגונים ציבוריים ומדעיים.
החידוש מומן על ידי התאגיד האזרחי הבלארוסי.
קלאודיה ג'ואן אלכסנדר הייתה מדענית וחוקרת קנדית-אמריקאית שעסקה בגאופיזיקה ומדע פלנטרי.
אלכסנדר עבדה במכון הגאולוגי של ארצות הברית, במעבדת הסילון של NASA, והייתה מנהלת הפרויקט האחרונה של תוכנית גלילאו.
היא עבדה בשיתוף עם ארגון החלל האירופאי על משימת "רוזטה".
בנוסף, אלכסנדר עסקה בחינוך בנושאי המתמטיקה, הנדסה ומדעים, בעיקר עבור נשים צעירות וכהות עור, וכתבה כמה ספרים.
על שמה קרויים מלגה, פרט על אסטרואיד, ופרס המוענק מדי שנה באוניברסיטת מישיגן.
קלאודיה אלכסנדר נולדה ב-30 במאי 1959 בוונקובר שבקנדה, וגדלה בקליפורניה.
הוריה היו הרולד אלפרד אלכסנדר וגיינל ג'סטנה וויליאמס אלכסנדר) והיו לה שני אחים, סוזן ודויד.
כשהייתה ילדה, רצתה אלכסנדר להיות כתבת.
הוריה רצו שהיא תהיה מהנדסת, ולאחר שכנועים רבים, היא הסכימה ללמוד הנדסה.
באחת מתקופות הקיץ בשנותיה בתיכון, אלכסנדר התמחתה בהנדסה במרכז החקר איימס, שם התעניינה במחלקת המדע הפלנטרי ובתחום.
לאחר סיום התיכון, אלכסנדר למדה תואר ראשון בגאופיזיקה באוניברסיטת ברקלי שבקליפורניה (1983), ותואר שני באסטרופיזיקה באוניברסיטת UCLA שבלוס אנג'לס.
נושאי הדוקטורט שלה היו מדעי האטמוספירה, אוקיינוסים, וחלל, והיא התמחתה בפלזמת חלל, באוניברסיטת מישיגן, ב־1993.
לאחר שסיימה את לימודיה לתואר שני, אלכסנדר הצטרפה ל-JPL (מעבדת הסילון של נאס"א) ועבדה שם על מכשור הספקטרומטר למיפוי על גלים כמעט בטווח האינפרא-אדום, כחלק ממשימת גלילאו.
היא קודמה לתפקיד מנהלת הפרויקט האחרונה של משימת גלילאו, והייתה אחראית על סופה, בה המדענים תכננו את כניסת הכלי לאטמוספירה של צדק.
המשימה הניבה תגליות על הרכב האטמוספירה של צדק; גילוי 21 ירחים חדשים של כוכב הלכת הענק; וגילוי אטמוספירה על גנימיד, אחד מירחיו הגדולים של צדק.
ב־1988 אלכסנדר עבדה על מידול תרמו-פיזיקלי של גרעיני מטאוריטים, במסגרת תוכנית הדוקטורנית למדעים ופיזיקה פלנטרית באוניברסיטת מישיגן.
מ־1998 ועד פטירתה, אלכסנדר השתתפה בתוכנית "רוזטה" שהוביל ארגון החלל האירופאי, כמדענית ומנהלת בפרויקט מטעם ארצות הברית ונאס"א.
"רוזטה" הייתה גשושית שחקרה את המטאוריט 67P/Churyumov-Gerasimenko.
פעילות מחוץ לעבודתה וחיים אישיים
קלאודיה אלכסנדר הייתה פעילה בקידום החינוך בתחומי המדעים, מתמטיקה, הנדסה וטכנולוגיה, בעיקר בקרב נשים צעירות כהות עור.
ב־2003 זכתה בפרס האמרלד עבור נשים כהות עור בתחומי המחקר וההנדסה.
ב־2007 דודה הקים עם אוניברסיטת מישיגן את "מלגת קלאודיה אלכסנדר", לעזרה כלכלית לסטודנטים לתואר ראשון בעיקר בתחומי חקר החלל, מדע פלנטרי והנדסה.
לאחר פטירתה מדענים מארגון החלל האירופאי קראו על שמה פרט באסטרואיד 67P/Churyumov-Gerasimenko.
אלכסנדר הייתה חברה בארגון כותבי הרומנטיקה של ארצות הברית, ותחביביה האישיים כללו גם כתיבה וטניס.
קלאודיה אלכסנדר הלכה לעולמה ב-11 ביולי 2015 לאחר עשור בו חלתה בסרטן השד.
קלאודיה נאיבה לופס הרננדז (בספרדית: Claudia Nayibe López Hernández; נולדה ב-9 במרץ 1970) היא פוליטיקאית קולומביאנית.
שימשה כסנאטורית וכמועמדת לסגנית נשיא קולומביה מטעם מפלגת "הברית הירוקה" .
בשנת 2019 נבחרה לראשות עיריית בוגוטה, ובכך הייתה לאישה וללהט"בית הראשונה לעשות זאת.
נולדה כבכורה מבין שישה אחים.
למדה כלכלה, ממשל ויחסים בין-לאומיים באוניברסיטה פרטית בקולומביה.
בהמשך למדה מנהל ציבורי באוניברסיטת קולומביה וקיבלה תואר דוקטור במדע המדינה מטעם אוניברסיטת נורת'ווסטרן באילינוי.
שימשה כאחראית על תחום הרווחה בעיריית בוגוטה במהלך כהונתו הראשונה של אנריקה פניילוסה.
ב-2014 נבחרה לראשונה לסנאט של קולומביה מטעם מפלגת "הברית הירוקה".
בשנת 2016 הכריזה על מועמדותה לנשיאות קולומביה בבחירות של שנת 2018. בספטמבר 2017, הקונגרס המפלגתי בחר בה כמועמדת המפלגה לנשיאות.
בהמשך החליטה להתמודד כסגנית הנשיא באיחוד אלקטורלי שאיגד תחתיו מספר מפלגות, בשם "קואליציית קולומביה", כשלתפקיד הנשיא הועמד מושל אנטיוקיה, סרחיו פחרדו.
הצמד הגיע למקום השלישי וגרף כרבע מקולות הבוחרים בסיבוב הראשון.
ב-2019 נבחרה לראשות עיריית בוגוטה, כשבקמפיין הבחירות הדגישה את עמדותיה נגד השחיתות בעיר.
ב-1 בינואר 2020 הושבעה לתפקיד, ובכך הפכה לאישה הראשונה, כמו גם לחברת הקהילה הגאה הראשונה, שנבחרה לתפקיד.
בסוף אוקטובר 2023 נבחר קרלוס גלן לתפקיד ראש עיריית בוגוטה, והוא החליף את לופס ב-1 בינואר 2024.
בשנת 2014 פורסם כי היא מנהלת מערכת יחסים עם המחוקקת אנג'ליקה לוזאנו קוראה.
זוגיות זו הייתה נתונה ללחץ ציבורי, שכן החוק במדינה אוסר על שני חברי פרלמנט מאותה המפלגה להיות ידועים בציבור.
עם זאת, לופז ולוזאנו הדפו את ההאשמות בטענה כי הן לא תקפות למקרה שלהן.
קלאוד קיאמבה (בהולנדית: Claude Kiambe; נולד ב-16 בספטמבר 2003) הוא זמר-יוצר הולנדי, שנולד ב.
הוא ייצג את הולנד באירוויזיון 2025 עם השיר "C'est La Vie", שהתקיים בבזל שבשווייץ.
בשנת 2019 השתתף קיאמבה בעונה השמינית של The Voice Kids Holland.
ב-2020 הגיע למקום הראשון ב-, וזכה בחוזה הקלטות בחברת התקליטים קלאוד 9 מיוזיק.
ב-2022 הוציא קיאמבה לאור את סינגל הבכורה שלו, "Ladada (Mon dernier mot)".
הוא הגיע למקום הראשון במצעד 40 הסינגלים ההולנדיים.
את אלבום הבכורה שלו, Parler français, פרסם ב-5 בנובמבר 2024.
ב-19 בדצמבר 2024 הכריז תאגיד השידור ההולנדי AVROTROS כי קיאמבה עתיד לייצג את באירוויזיון 2025, שיתקיים בבזל שבשווייץ.
באירוויזיון הופיע בחצי הגמר השני והעפיל לגמר.
בגמר דורג במקום ה-12 עם 175 נקודות; 133 מהשופטים ו-42 נקודות מהקהל.
בגיל תשע ברח עם אימו ואחיו להולנד.
לאחר הגעתם נקלטו במקלט לפליטים באלקמאר.
מאוחר יותר עברה המשפחה לאנקוייזן.
קארל ויליאם דידריק שנברג (בשוודית: Carl William Didrik Schenberg; נולד ב-22 בספטמבר 1999), הידוע בשם הבמה קלאודי, הוא זמר שוודי.
הוא החל את דרכו בעולם המוזיקה כבר בגיל 9, כאשר היה פעיל במקהלה כנסייתית.
הוא שר בקונצרטים של חג המולד, והופיע במפגשי נוער שהתקיימו בימי שישי.
בצעירותו למד קלאודי לנגן על גיטרה ופסנתר, וסגנונו המוזיקלי מתמקד בעיקר בפופ.
הוא ציין כי באזי ובון איבר היוו עבורו השראה.
ב-1 בדצמבר אישר תאגיד השידור השוודי כי קלאודיעתיד להשתתף ב"מלודיפסטיבלן" השנתי, הקדם השוודי לאירוויזיון 2024, עם השיר "För dig".
בסיום סבב ההצבעה השני דורג במקום השני, והעפיל לשלב גלגל ההצלה, שנערך ב-2 במרץ.< בהתאם להצבעת הקהל דורג טינגוואל במקום התשיעי, ולא העפיל לשלב הגמר.
קלאודיה וולס היא שחקנית אמריקאית הידועה בעיקר בזכות גילום דמותה של ג'ניפר פרקר בסרט "בחזרה לעתיד".
וולס נולדה בקואלה לומפור וגדלה בסן פרנסיסקו.
לאחר שהופיעה במספר סדרות טלוויזיה כנערה, היא קיבלה את תפקידה של ג'ניפר פרקר בסרט "בחזרה לעתיד".
אולם בהמשך הודיעה שהיא אינה יכולה לגלם את דמותה של פרקר, חברתו של מרטי מק'פליי, בשני סרטי ההמשך, משום שטיפלה באימה, שחלתה בסרטן השד סופני; היא הוחלפה בידי השחקנית אליזבת שו.
בכך נקטעה קריירת המשחק שלה.
מאז 1991 מחזיקה וולס בחנות בגדי גברים בקליפורניה.
היא הביעה את שמחתה מהאופן שבו חייה התפתחו, תוך שהיא מצהירה שהיא תהתה היכן הייתה נמצאת בחיים אילו הייתה ממשיכה בקריירת המשחק שלה.
לאחר 22 שנים חזרה וולס לקולנוע בשנת 2008. מאז גילמה באופן קבוע תפקידים, בעיקר בהפקות סרטים קטנות.
קלאודיוס נחשב למועמד בלתי סביר לכהונת הקיסר.
על פי דיווחי בני זמנו לקה בנכות כלשהי, ומשפחתו מנעה ממנו את ההופעה בפומבי ואת התפקידים הציבוריים, עד לעלייתו לשלטון של אחיינו המטורף קליגולה, שמינה אותו למשרת הקונסול.
נכותו של קלאודיוס הצילה אותו כנראה מגורלם של אצילים רומאים רבים בתקופת קליגולה וטיבריוס, שנרצחו ב"טיהורים" שערכו קיסרים אלו.
סגולתו לשרוד היא שהביאה להכתרתו כקיסר רומי לאחר רצח קליגולה, שכן בשלב זה היה הגבר הבוגר היחיד ששרד ממשפחתו.
חרף היעדר ניסיונו הפוליטי, קלאודיוס הוכיח עצמו כמנהלן מוכשר, והביא לידי גמר פרויקטים ציבוריים רבים שהתחילו טרם זמנו.
בתקופתו התרחבה האימפריה, וכללה את חציו הדרומי של האי הבריטי.
הוא הביע עניין אישי במשפטים, שימש כשופט במשפטים פומביים, והוציא עשרים פסקי דין מדי יום.
עם זאת, במהלך כהונתו נחשב כקיסר חלש ופגיע, המצוי תחת השפעתם של מזכיריו, עבדיו המשוחררים, ונשותיו.
סערות וטרגדיות בחייו האישיים הובילו לבסוף למותו.
מוניטין זה הביא להצגתו כשוטה תלותי בכתבי ההיסטוריונים מן העת העתיקה.
היסטוריונים בני זמננו הציגו את דמותו באופן שונה.
קלאודיוס נולד כ"טיבריוס קלאודיוס דרוסוס" (הוסיף לשמו את התואר "גרמניקוס" שקיבל בירושה מאביו לאחר שאחיו גרמניקוס אומץ על ידי טיבריוס) בעיר לוגדונום בפרובינקיית גאליה (העיר ליון בצרפת), ביום בו הוקדש מזבח לאוגוסטוס.
הוא היה ילדו השלישי של נירון קלאודיוס דרוסוס ואנטוניה הצעירה, אחיו הגדולים היו גרמניקוס וליווילה.
ייתכן שלאנטוניה היו ילדים נוספים אשר מתו בינקותם.
סביו מצד אמו של קלאודיוס היו מרקוס אנטוניוס ואוקטביה, אחותו של אוגוסטוס.
סבו מצד אביו היה טיבריוס קלאודיוס נירון, ואשתו לשעבר הייתה ליוויה, שאחרי כן נישאה לאוגוסטוס.
במהלך כהונתו הפיץ קלאודיוס את השמועה כי אבי אביו היה למעשה אוגוסטוס, למרות היותו סבו החורג.
בשנת 9 לפנה"ס מת דרוסוס במפתיע.
קלאודיוס נותר בהשגחתה של אמו, אשר לא נישאה שוב.
קלאודיוס נולד כנראה על גבול הפגות.
על פי סווטוניוס, הוא סבל מתנועה מסורבלת, חולשה גופנית, קושי בהליכה, ריור, חוסר שליטה מלאה בגפיו, תנועות צוואר לא רצוניות ופגם בדיבור.
על פי ליון יש להניח שאלה היו תסמינים של שיתוק מוחין קל כתוצאה מלידה בטרם עת.
כאשר החלו פגמיו של קלאודיוס להתגלות, היחסים עם משפחתו נעכרו.
אמו התייחסה אליו כאל "מפלצת-אדם, מלאכה שהטבע רק החל בה אך לא השלים אותה", והשתמשה בו כדוגמה לטיפשות.
סבתו ליוויה סירבה להיראות בחברתו.
הוא הושם בהשגחתו של פדגוג, שהיה בעברו נהג פרדות, על מנת שזה ירסנו ויכניס בו משמעת, מתוך ההנחה כי פגמיו נובעים מחולשת האופי ומעצלות.
כאשר הגיע לגיל הנעורים נחלשו מעט התסמינים מהם סבל ומשפחתו החלה להכיר בכישרונותיו כמלומד.
ההיסטוריון המהולל ליוויוס נשכר, בשנת 7 לספירה, על מנת ללמדו היסטוריה, בחברתו של היסטוריון בכיר נוסף בן התקופה, סולפיקיוס פלאביוס.
הוא בילה זמן רב עם היסטוריונים אלו ועם הפילוסוף אתנודורוס.
על פי אחד ממכתביו, הופתע אוגוסטוס לראות את הבהירות של נאומיו של קלאודיוס, והחלו ציפיות כי בעתיד ימלא תפקיד ציבורי.
שאיפתו להיות להיסטוריון היא אשר הביאה להרס הקריירה שלו.
על פי היסטוריונים אחדים החל קלאודיוס לעבוד על ספר שנועד לתאר את מלחמות האזרחים ברומא, אשר היה בעל עמדה ביקורתית כלפי תפקודו של אוגוסטוס.
בכל מקרה, הזמן לא היה בשל עדיין לתיאור אובייקטיבי של ההיסטוריה, כאשר רבים מן המעורבים היו עדיין בחיים, בעמדות כוח.
ניסיון זה הזכיר לאוגוסטוס כי קלאודיוס הוא צאצאו של יריבו אנטוניוס, ובכך סיכן קלאודיוס גם את שלומה של משפחתו.
אמו וסבתו הורו לו להפסיק את הפרויקט, ונראה כי הוא אינו ראוי לכל תפקיד ציבורי, וכי אין המדובר באדם המסוגל ללכת בתלם.
הוא הוסט ממסלול הקריירה המצופה מבני המשפחה השלטת.
כאשר הוקמה קשת בעיר פאביה, על מנת לכבד את המשפחה השלטת, בשנת 8 לספירה, שמו של קלאודיוס היה בין האחרונים שנמנו, וזאת לאחר הנסיכים המתים גאיוס ולוקיוס, וילדי אחיו גרמניקוס.
יש המניחים אפילו כי כאשר הוקמה הקשת שמו לא נכלל בה כלל, וכי השם הוסף רק במהלך תקופת כהונתו כקיסר.
כאשר מת אוגוסטוס בשנת 14 התחנן קלאודיוס בפני יורשו טיבריוס כי יתיר לו להתחיל בקורסוס הונורום, מסלול המשרות של בן האצולה הרומי בשירות הציבור.
טיבריוס לא הסכים לכך, וקלאודיוס ויתר על שאיפותיו הפוליטיות ופרש לחיים של התבודדות וכתיבה.
עם כל זאת, נראה כי הציבור הרומי חיבב את קלאודיוס.
בהלווייתו של אוגוסטוס נבחר קלאודיוס לייצג את מעמד הפרשים.
כאשר ביתו נשרף, החליט הסנאט לבנות לו בית חדש על חשבונו.
חברי הסנאט גם ביקשו כי יותר לקלאודיוס להשתתף בדיוני הסנאט.
טיבריוס דחה את שתי הבקשות.
במהלך התקופה שלאחר מות בנו של טיבריוס, דרוסוס יוליוס קיסר, היו שהציעו את קלאודיוס כיורש מוסכם לטיבריוס.
קלאודיוס, בחוכמה, בחר להשתיק קולות אלו, שהגיעו בשיאה של תקופת הטרור של מפקד המשמר הפרטוריאני סיאנוס.
לאחר מותו של טיבריוס, הכיר הקיסר החדש קליגולה בתועלת שבדודו קלאודיוס.
הוא מינה אותו לקונסול לצדו עצמו בשנת 37, והצהיר כי בכך הוא מדגיש את זכרו של אביו המנוח, גרמניקוס.
עם זאת התעלל קליגולה בקלאודיוס והציק לו בכל הזדמנות, בבדיחות ובמהתלות, בחיובו בסכומי כסף גדולים ללא כל סיבה, בהשפלתו בפני הסנאט וכיוצא בזה.
על פי ההיסטוריון דיו קסיוס מרוב לחץ הפך קלאודיוס לאדם רזה ומיוסר, לקראת סוף כהונתו של קליגולה.
ב-24 בינואר 41 נרצח קליגולה על ידי קושרים שכללו את אנשי משמרו האישי שקשרו עם אצילים וסנטורים שקצו בשלטון הטירוף של הקיסר צמא הדמים.
אין עדות כי לקלאודיוס היה חלק בקשר, על אף שיש הסבורים כי היה ער למזימה.
מכל מקום, לאחר שהקושרים רצחו את אשתו של קליגולה, קיסוניה, ואת בתם התינוקת, נראה כי בכוונתם להשמיד את המשפחה הקיסרית כולה.
בהמולה שהשתררה לאחר הרצח, ראה קלאודיוס כיצד המשמר רוצח אצילים שלא היה להם כל קשר למשטרו של קליגולה, וביניהם ידידיו של קלאודיוס עצמו.
יוסף בן מתתיהו, והיסטוריונים נוספים, טוענים כי מאחורי קלאודיוס עמד המלך אגריפס הראשון או לפחות תיווך הלה בין הצדדים, אך היסטוריונים בני התקופה ממעיטים בחשיבותו של אגריפס.
קלאודיוס נקט במספר צעדים למתן לגיטימציה לשלטונו, שרובם נועדו להדגיש את שייכותו לשושלת השליטה.
הוא אימץ את השם "קיסר", אשר עדיין נשא משקל רב בקרב הציבור, ועל מנת לעשות כן השמיט את השם "נירון".
על אף שמעולם לא אומץ על ידי אוגוסטוס או מי מבני משפחתו, הוא הרגיש כי יש לו את הזכות לעשות כן מכיוון שהיה נכדה של אחות אוגוסטוס אוקטביה.
הוא אימץ גם את הכינויים "נכדה של אוקטביה" ו"אוגוסטוס" כפי שעשו קודמיו בתפקיד.
הוא שמר על השם "גרמניקוס" על מנת לשמור על הקשר לאחיו האהוב.
מכיוון שלמשמר הפריטוריאני הייתה יד בעלייתו לשלטון, והסנאט נאלץ להסכים לכך (והיה זה הקיסר הראשון שהתמנה באופן זה) הביעו כותבים בני התקופה כסנקה התנגדות לשלטונו, בטענה כי נקנה בכסף על ידי המשמר הפריטוריאני.
נראה כי כשם שעם מותם של אוגוסטוס וטיבריוס הותירו הקיסרים סכומי כסף לחלוקה לצבא בצוואתם, כך ציפו שיקרה גם לעיזבונו של קליגולה, על אף שהלה לא הותיר אחריו צוואה.
עם זאת נראה, על פי מטבעות שטבע קלאודיוס, הכוללים שבחים למשמר הפריטוריאני, כי בתחילת שלטונו לפחות, חש קלאודיוס הכרת תודה לאנשי המשמר.
תחת שלטונו של קלאודיוס התרחבה האימפריה הרומית לראשונה מאז ימי אוגוסטוס.
הפרובינקיות תראקיה, מאוריטניה, נוריקום, פאמפיליה, ליקיה ויהודה סופחו במהלך שלטונו, אך כיבושו החשוב ביותר היה באי בריטניה.
בשנת 43 שלח קלאודיוס את אאולוס פלאוטיוס, בראש ארבעה לגיונות על מנת לכבוש את האי הבריטי לאחר שקיבל פניה מאחד מראשי השבטים היריבים באי.
הוא עזב לאחר שישה עשר ימים, אך נותר בפרובינקיות זמן מה בטרם שב לרומא.
הסנאט העניק לו טריומפוס (מצעד ניצחון) בשל מאמציו, כבוד השמור לבני המשפחה השליטה בלבד.
קלאודיוס העניק כבוד זה גם לכמה ממפקדיו, ולבנו העניק את השם "בריטניקוס" אשר בחר שלא להשתמש בו בעצמו.